62020CO0573_INF
Διάταξη του Δικαστηρίου (έκτο τμήμα) της 14ης Απριλίου 2021 –Casa di Cura Città di Parma
(Υπόθεση C‑573/20) (
1
)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Φορολογία – Κοινό σύστημα φόρου προστιθέμενης αξίας (ΦΠΑ) – Έκτη οδηγία 77/388/ΕΟΚ – Άρθρο 17, παράγραφος 2, στοιχείο αʹ – Υποκείμενος στον φόρο ο οποίος πραγματοποιεί τόσο πράξεις παρέχουσες δικαίωμα προς έκπτωση όσο και πράξεις μη παρέχουσες το δικαίωμα αυτό – Αναλογία εκπτώσεως – Δημόσιες ή ιδιωτικές νοσηλευτικές δομές οι οποίες ασκούν δραστηριότητες που απαλλάσσονται από τον φόρο – Εθνική ρύθμιση αποκλείουσα την έκπτωση του ΦΠΑ ο οποίος αναλογεί στην απόκτηση αγαθών ή τη λήψη υπηρεσιών που χρησιμοποιούνται για τις ανάγκες των απαλλασσόμενων από τον φόρο δραστηριοτήτων αυτών»
1.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Έκπτωση του φόρου επί των εισροών – Γένεση και έκταση του δικαιώματος εκπτώσεως – Αγαθά και υπηρεσίες που χρησιμοποιούνται για τις ανάγκες των φορολογούμενων πράξεων του υποκειμένου στον φόρο – Δημόσιες ή ιδιωτικές νοσηλευτικές δομές οι οποίες ασκούν δραστηριότητες που απαλλάσσονται από τον φόρο – Απόρριψη του αιτήματος εκπτώσεως του φόρου ο οποίος αναλογεί στην απόκτηση αγαθών ή τη λήψη υπηρεσιών που χρησιμοποιούνται για τις ανάγκες των απαλλασσόμενων από τον φόρο δραστηριοτήτων αυτών – Επιτρεπτό
(Οδηγία 77/388 του Συμβουλίου, άρθρο 17 § 2, στοιχείο aʹ)
(βλ. σκέψεις 20-23, 25-27 και διατακτ.)
2.
Προδικαστικά ερωτήματα – Παραδεκτό – Ερωτήματα υποβληθέντα χωρίς επαρκείς διευκρινίσεις όσον αφορά το πραγματικό και κανονιστικό πλαίσιο – Προδήλως απαράδεκτο
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 53 § 2)
(βλ. σκέψεις 32-34, 36)
Διατακτικό
Το άρθρο 17, παράγραφος 2, στοιχείο αʹ, της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι δεν αντιτίθεται σε εθνική ρύθμιση η οποία δεν επιτρέπει την έκπτωση του φόρου προστιθέμενης αξίας (ΦΠΑ) επί των εισροών για την απόκτηση αγαθών και τη λήψη υπηρεσιών λήψη υπηρεσιών που χρησιμοποιούνται για τις ανάγκες δραστηριοτήτων απαλλασσόμενων από τον φόρο αυτών και η οποία προβλέπει, κατά συνέπεια, ότι το δικαίωμα εκπτώσεως του ΦΠΑ που έχει υποκείμενος στον φόρο ο οποίος πραγματοποιεί τόσο πράξεις παρέχουσες δικαίωμα προς έκπτωση όσο και πράξεις μη παρέχουσες το δικαίωμα αυτό υπολογίζεται κατ’ αναλογία αντιστοιχούσα στη σχέση μεταξύ του ποσού των πράξεων που παρέχουν δικαίωμα προς έκπτωση και του συνολικού ποσού των πράξεων που διενεργήθηκαν κατά το οικείο έτος, περιλαμβανομένων των απαλλασσόμενων από τον φόρο πράξεων παροχής ιατρικών και νοσηλευτικών υπηρεσιών.
(
1
)	ΕΕ C 35 της 1.2.2021.